laion/Wikipedia-Exotic huggingface dataset:
ზიმბრუ კიშინიოვი (საფეხბურთო კლუბი)

ზიმბრუ კიშინიოვი (რუმ. FC Zimbru Chișinău) — მოლდოვური საფეხბურთო კლუბი ქალაქ კიშინიოვიდან. ასპარეზობს მოლდოვის ეროვნულ საფეხბურთო დივიზიაში. მოლდოვის რვაგზის ჩემპიონი და ექვსგზის თასის მფლობელი. კლუბის ჩამოყალიბების თარიღად ითვლება 1947 წლის 16 მაისი. საბჭოთა კავშირის ჩემპიონატი მე-6 ადგილი: 1956 საბჭოთა კავშირის თასი მეოთხედფინალისტი: 1963 მოლდოვის ეროვნული დივიზია ჩემპიონი (8): 1992, 1992–93, 1993–94, 1994–95, 1995–96, 1997–98, 1998–99, 1999–00 ვიცე-ჩემპიონი (5): 1996–97, 2000–01, 2002–03, 2005–06, 2006–07 ბრინჯაოს პრიზიორი (4): 2001–02, 2003–04, 2011–12, 2015–16 მოლდოვის საფეხბურთო თასი თასის მფლობელი (6): 1996–97, 1997–98, 2002–03, 2003–04, 2006–07, 2013–14 ფინალისტი (3): 1994–95, 1999–00, 2017–18 მოლდოვის საფეხბურთო სუპერთასი თასის მფლობელი: 2014 სერგეი ერიომინი (1947–1949) ვასილი ეპიშინი (1950–1951) გიორგი მაზანოვი (1953) პიოტრ სტუპაკოვი (1955–ივნისი 1956) ვიქტორ მასლოვი (ივლისი–ოქტომბერი 1956) ვიქტორ ნოვიკოვი (1957) ალექსანდრე სევიდოვი (1958–1959) ვასილი სოკოლოვი (1960–1963) ნიკოლაი გლებოვი (1964) ბორის ციბინი (1965) ივან ზოლოტუხინი (1966) კონსტანტინე რიაზანცევი (1967–1968) ვლადიმერ ცინკლერი (1969–1970) ვასილი სოკოლოვი (1971) სერგეი შაპოშნიკოვი (1972) ვიაჩესლავ კირიჩენკო (ივლისი–ოქტომბერი 1972) ვიქტორ კოროლკოვი (1973–1974) ანატოლი პოლოსინი (1975–1978) ვიაჩესლავ კირიჩენკო (1979) ვიქტორ კოროლკოვი (1980–1981) ლეონიდ შევჩენკო (1982–აგვისტო 1983) ანატოლი ბორშჩი (აგვისტო 1983–ივლისი 1985) ანატოლი პოლოსინი (აგვისტო–ოქტომბერი 1985) ვლადიმერ ცინკლერი (1986) ვლადიმერ ემეცი (1987) ახმედ ალესკეროვი (1988–1989) პაველ ჩებანუ (1990–1991) ვიკისაწყობში არის გვერდი თემაზე: ზიმბრუ კიშინიოვი (საფეხბურთო კლუბი) „ზიმბრუ“ კიშინიოვი — FootballFacts.ru „ზიმბრუ“ კიშინიოვი — Soccerway FC Zimbru TV — YouTube ↑ „ზიმბრუ“ კიშინიოვი დაარქივებული 2019-08-21 საიტზე Wayback Machine. — Federația Moldovenească de Fotbal, str. Tricolorului 39, MD-2012 CHIȘINĂU, Republica Moldova. წაკითხვის თარიღი: 21 აგვისტო, 2019. ↑ კლუბის ისტორია — Istoria clubului. Dată a fondării clubului de fotbal Zimbru este considerată 16 mai 1947. წაკითხვის თარიღი: 21 აგვისტო, 2019.
ბენზვალენი

ბენზვალენი — ორაგნული ნივთიერება და ბენზოლის იზომერი. პირველად მიიღო ტომას კაცმა 1971 წელს. ბენზვალენი გარდაიქმნება ბენზოლად ქიმიურად ნახევრად დაშლის 10-დღიანი პერიოდით. გადასვლა სავარაუდოდ ხდება დირადიკალური შუამავლის საშუალებით. ბენზვალენი ასევე პოლიმერიზდება პოლიბენზვალენამდე. ეს პოლიმერი შეიცავს დაჭიმულ ბიციკლობუტანურ რგოლებს, რაც მას მგრძნობიარე მასალად აქცევს. რგოლები შეიძლება იზომერიზდეს 1,3 დიენამდე და წარმოიქმნას პოლიმერი პოლიაცეტილენი. ↑ Christl, M. (1981). „Benzvalene—Properties and Synthetic Potential“. Angewandte Chemie International Edition in English. 20 (67): 529–546. doi:10.1002/anie.198105291. ↑ Katz, T. J.; Wang, E. J.; Acton, N. (1971). „Benzvalene synthesis“. Journal of the American Chemical Society. 93 (15): 3782. doi:10.1021/ja00744a045. ↑ Katz, T. J.; Roth, R. J.; Acton, N.; Carnahan, E. J. (1999). „Synthesis of Benzvalene“. The Journal of Organic Chemistry. 64 (20): 7663. doi:10.1021/jo990883g. ↑ Scott, Lawrence T.; Jones, Maitland. (1972). „Rearrangements and interconversions of compounds of the formula (CH)n“. Chemical Reviews. 72 (2): 181. doi:10.1021/cr60276a004. ↑ Swager, T. M.; Dougherty, D. A.; Grubbs, R. H. (1988). „Strained rings as a source of unsaturation: polybenzvalene, a new soluble polyacetylene precursor“. Journal of the American Chemical Society. 110 (9): 2973. doi:10.1021/ja00217a049.
იზომალტოლი

იზომალტოლი — ბუნებრივი ფურანი, რომელიც მიიღება სახამებლის ფერმენტული დეგრადაციით. მისი ქიმიური ფორმულაა C 6 H 6 O 3 {\displaystyle {\ce {C6H6O3}}} . არის არომატული კომპონენტი პურის ქერქში, წარმოქმოიქმნება შაქრების თერმული დეგრადაციით (კარამელიზაციით).. ↑ Merck Index, 11th Edition, 5066 ↑ Principles of Food Chemistry (1999), John M. DeMan, pg 286. ISBN 0-8342-1234-X
ხახიეთი

ხახიეთი — ყოფილი სოფელი საჩხერის მუნიციპალიტეტის ტერიტორიაზე. სოფელი 1991 წლის 29 აპრილს 13 საათსა და 13 წუთამდე მდებარეობდა მდინარე ყვირილის მარჯვენა შენაკადის ხახიეთისწყლის ხეობაში, აგრეთვე თედელეთისწყლის მარჯვენა ნაპირზე. ზღვის დონიდან 1090 მ-ზე. საჩხერიდან 21 კილომეტრზე. 1991 წლის მიწისძვრის ეპიცენტრი მდებარეობს თოფარასაბვის ქედის აღმოსავლეთით. აღნიშნულ ქედს ძლიერ ეცვალა სახე, მიწისძვრის შედეგად ჩამოიშალა კლდე, რომელმაც გადაკეტა მდინარე ხახიათისწყალის ვიწრო ხეობა და წარმოიქმნა 100 მეტრი სიგანის და 300 მ სიგრძის ტბა. მიწისძვრის შედეგად ჩამოშლილი მასალის ქვეშ მოჰყვა 20-კომლიანი სოფელი 45 მცხოვრებით. მდინარის დონემ ჩამოშლილი მასალის ხარჯზე აიწია 20 მეტრით მაღლა. რაჭის მიწისძვრა მიწისძვრა დვალაშვილი გ., ჯაფოშვილი მ., თაბაგარი ს., ჩიტიშვილი მ., დალაქიშვილი დ., ჩიქოვანი თ., საჩხერის მუნიციპალიტეტი (ტურისტული ობიექტების გეოგრაფიული კვლევა), თბ., 2018, გვ., 11-12
ხახიეთის ტბა

ხახიეთის ტბა — 1991 წლის მიწისძვრის შედეგად წარმოქმნილი ტბა საჩხერის მუნიციპალიტეტში, მდინარე ხახიეთისწყლის ხეობაში. მიწისძვრის შედეგად ჩამოიშალა კლდე, რომელმაც გადაკეტა მდინარე ხახიეთისწყალის ვიწრო ხეობა და წარმოიქმნა 100 მეტრი სიგანის და 300 მ სიგრძის ტბა. მიწისძვრის შედეგად ჩამოშლილი მასალის ქვეშ მოჰყვა 20-კომლიანი სოფელი 45 მცხოვრებით. მდინარის დონე ჩამოშლილი მასალის ხარჯზე აიწია 20 მეტრით მაღლა. კლდეზვავური წარმოშობის ხახიეთის ტბა მდინარე ხახიეთისწყლის გაყოლებით სამხრეთიდან ჩრდილოეთისაკენ გადაჭიმულია დაახლოებით 300 მეტრზე, სიგანე 80 მეტრია, ხოლო მაქსიმალური სიღრმე 15 მეტრი. ტბა 1991 წელს ცხეპარის მთიდან უზარმაზარი მასის ჩამოწყვეტის შედეგად მდინარე ხახიეთისწყლის ხეობის გადაკეტვის დროს წარმოიქმნა. ხახიეთის ტბის ფართობი მდინარე ხახიეთისწყლის წყალდიდობის შედეგად ნელ-ნელა მცირდება მდინარის მიერ ჩამოტანილი უზარმაზარი ნაშალი მასალის გამო. ტბის მიმდებარე ფერდობებზე მცენარეული საფარი, ძირითადად, მიწისძვრის შემდგომ პერიოდში განვითარდა. მცენარეულობიდან გვხვდება მურყანი, ტირიფი, თხილი, ბუჩქოვანი მცენარეები. ტბაში ბინადრობენ ამფიბიები, ქვეწარმავლები, თევზებიდან კალმახი, მურწა. რაჭის მიწისძვრა ხახიეთი მიწისძვრა დვალაშვილი გ., ჯაფოშვილი მ., თაბაგარი ს., ჩიტიშვილი მ., დალაქიშვილი დ., ჩიქოვანი თ., საჩხერის მუნიციპალიტეტი (ტურისტული ობიექტების გეოგრაფიული კვლევა), თბ., 2018, გვ., 11-12
ფაჰრიე ევჯენი

ფაჰრიე ევჯენი (თურქ. Fahriye Evcen; დ. 4 ივნისი, 1986, სოლინგენი, გერმანია) — თურქი მსახიობი და მოდელი. იგი დაიბადა გერმანიაში, სოლენგენში, დედის მხრიდან ის ჩერქეზია, ხოლო მამის ოჯახი თურქეთის ემიგრანტები არიან საბერძნეთიდან, ქავალადან. ახალგაზრდა ასაკში, როდესაც ის თურქეთში შვებულებაში იმყოფებოდა, მან მონაწილეობა მიიღო ოია აიდოღანის პროგრამაში, რომელმაც ფაჰრიე პროდიუსერ იბრაჰიმ მერთოღლუს გააცნო. სანამ ის სწავლობდა სოციოლოგიას დიზელდორფის ჰაინრიხ-ჰაინის უნივერსიტეტში, მან მიიღო შეთავაზება, სერიალზე მსახიობად ეთამაშა, ფაჰრიე დათანხმდა სტამბოლში გადავიდა საცხოვრებლად. მისი ერთ-ერთი პირველი თვალსაჩინო როლი იყო სერიალ Yaprak Dökümü- ს პერსონაჟი ნეკლასი. მისი პირველი კინემატო დებიუტი იყო ფილმ Cennet- თან ერთად, რომელიც გამოვიდა 2008 წელს, და ამავე წელს იგი წამყვან როლში გადაიღეს ფილმში Aşk Tutulması. რადგან ფაჰრიემ ვერ დაასრულა სწავლა გერმანიაში, იგი ჩაირიცხა ბოჟაზიჩის უნივერსიტეტში და სწავლობდა ისტორიას. მან მოგვიანებით ითამაშა პერსონაჟი ფერიდე სერიალ Çalıkuşu-ში. მოგვიანებით მსახიობობა მონაწილეობა მიიღო ფილმში Aşk Sana Benzer. 2017 წელს კი ელენე კარადმას როლი შეასრულა ერთ ერთ სერიალში ენგინ აქიურექთან ერთად. ასევე ნათამაშები აქვს ფილმში - Sonsuz Aşk. ფაჰრიე ევჯენი კინოფილმების ინტერნეტ-მონაცემთა ბაზაში FahriyeEvcen Facebook-ზე
მელისა ასლი ფამუქი

მელისა ასლი ფამუქი (თურქ. Melisa Aslı Pamuk; დ. 14 აპრილი, 1991, ჰაარლემი, ნიდერლანდები) — თურქი მსახიობი და მოდელი. დაიბადა 1991 წლის 14 აპრილს, ნიდერლანდებში. მისი ოჯახი წარმოშობით თურქეთის ქალაქ ისქენდერუნიდანაა. სამოდელო კარიერა 14 წლის ასაკში დაიწყო. 2011 წელს „მის თურქეთის“ ტიტული მიიღო. სწავლობდა ამსტერდამის უნივერსიტეტში, ფსიქოლოგიის ფაკულტეტზე, მაგრამ სწავლის მიტოვება სამოდელო კარიერის გამო მოუწია. თავისუფლად ფლობს თურქულ, ინგლისურ, ჰოლანდიურ და გერმანულ ენებს, აგრეთვე ფრანგულსაც. მონაწილეობა აქვს მიღებული სერიალში „შავი სიყვარული“, სადაც ასუს როლი ითამაშა; გადაღებები 2015-2017 წლებში მიმდინარეობდა. მელისა ასლი ფამუქი კინოფილმების ინტერნეტ-მონაცემთა ბაზაში მელისა ასლი ფამუქი — ჯანერ სიფაჰის კასტინგის სააგენტო (თურქული) მელისა ასლი ფამუქი RareFilmFinder-ზე (ინგლისური) მელისა ასლი ფამუქი დაარქივებული 2011-05-21 საიტზე Wayback Machine. LostMoviesArchive-ზე (ინგლისური) ↑ http://www.milliyet.com.tr/melisa-asli-pamuk-kimdir-melisa-gundem-2783116/ ↑ The Official Site for the Cypriot News - Magazine; October 10, 2009 დაარქივებული July 21, 2011, საიტზე Wayback Machine. Turkish Interview with Melissa Aslı Pamuk in Kyrenia, TRNC (2009)
Children's Discovery System

Children's Discovery System — ერთ-ერთი ადრეული ელექტრონული საგანამანათლებლო სათამაშო, გამოცემული კომპანია Mattel-ის მიერ 1981 წელს, რომელიც განკუთვნილი იყო ექვსიდან თერთმეტ წლამდე ბავშვებისთვის. სისტემა შეიქმნა Mattel-ის მიერ კალიფორნიის უნივერსიტეტის პროფესორ დოქტორ გორდონ ბერის დახმარებით. დაანონსდა 1981 წლის თებერვალში. მასზე ხელმისაწვდომი იყო 21 თამაში, რომელიც ვრცელდებოდა გაფართოების მოდულის კარტრიჯების მეშვეობით. 1984 წელს Mattel-მა შეწყვიტა Children's Discovery System-ის წარმოება. Children's Discovery System — Computer History Museum ↑ Handheld Game Museum - Children's Discovery System (Mattel 1981 catalog). ↑ Personal Computing 1982 02
NEOS - ახალი ავსტრია და ლიბერალური ფორუმი

NEOS – ახალი ავსტრია და ლიბერალური ფორუმი (გერმ. NEOS – Das Neue Österreich und Liberales Forum) ― ლიბერალური პოლიტიკური პარტია ავსტრიაში. პარტია დაარსდა 2012 წლის 27 ოქტომბერს. ერთი წლის შემდეგ, მან მიიღო მონაწილეობა 2013 წლის ავსტრიის საპარლამენტო არჩევნებში ორ სხვა პარტიასთან - ახალგაზრდა ლიბერალები და ლიბერალური ფორუმი - ერთად. 2013 წლის არჩევნების შედეგად ბლოკმა NEOS - ახალი ავსტრია მიიღო ხმების 4,9% და დაიკავა 9 ადგილი ავსტრიის პარლამენტში. 2014 წლის 25 იანვარს NEOS-ს შეუერთდა პარტია ლიბერალური ფორუმი, რის შემდეგაც პატიის სახელი გახდა „NEOS - ახალი ავსტრია და ლიბერალური ფორუმი“. 2014 წლის მარტში გაერთიაების წევრი ასევე გახდა დამოუკიდებელი პარტია ახალგაზრდა ლიბერალები (JuLis), რომელმაც შექმნა პარტიის ახალგაზრდული ფრთა „JUNOS – NEOS-ის ახალგაზრდა ლიბერალები“. პარტია NEOS გახდა ლიბერალებისა და დემოკრატების ალიანსის წევრი 2014 წლის 2 მაისს. პარტიის ინტელექტუალური ცენტრი არის დამოუკიდებელი ორგანიზაცია NEOS Lab. ავსტრიაში ევროპის პარლამენტის 2014 წლის არჩევნებში მიიღო ხმების 8,1% და მიიღო ერთი ადგილი ევროპის პარლამენტში. საქართველოში პარტიის პარტნიორი ორგანიზაცია არის ევროპულ-ქართული ინსტიტუტი. ↑ Oliver Gruber (2014). Campaigning in Radical Right Heartland: The politicization of immigration and ethnic relations in Austrian general elections, 1971-2013. LIT Verlag Münster, გვ. 83. ISBN 978-3-643-90517-8.  ↑ Die "Neos"-Liberalen «. Diepresse.com. ციტირების თარიღი: 2014-07-13. ↑ Die Neos: Neue Partei mit grüner Unterstützung «. Diepresse.com. ციტირების თარიღი: 2014-07-13. ↑ 4.0 4.1 Tom Lansford (7 April 2014). Political Handbook of the World 2014. SAGE Publications, გვ. 90. ISBN 978-1-4833-3327-4.  ↑ Österreich - Nationalratswahl 2013. Wahl13.bmi.gv.at. დაარქივებულია ორიგინალიდან — 2015-04-12. ციტირების თარიღი: 2014-07-13. ↑ "NEOS offiziell mit LIF fusioniert", Kleine Zeitung, 25 January 2014, http://www.kleinezeitung.at/nachrichten/politik/oesterreich/3530183/neos-offiziell-lif-fusioniert.story დაარქივებული 2014-02-01 საიტზე Wayback Machine. ↑ "Fusion von NEOS und LIF bestätigt", ORF.at, 25 January 2014, http://orf.at/stories/2215564/ ↑ Liberales Forum and NEOS merge - a strong liberal voice in Austria | ALDE Party. Aldeparty.eu (2014-01-25). დაარქივებულია ორიგინალიდან — 2014-07-16. ციტირების თარიღი: 2014-07-13. ↑ JuLis heißen nun JUNOS und sind Teil der NEOS de. Der Standard (22 March 2014). ციტირების თარიღი: 6 March 2015. ↑ Österreich - Europawahl 2014. Euwahl2014.bmi.gv.at. დაარქივებულია ორიგინალიდან — 2016-07-02. ციტირების თარიღი: 2014-07-13.
უდერძის წმინდა გიორგის ეკლესია

უდერძის წმინდა გიორგის ეკლესია — ეკლესია საჩხერის მუნიციპალიტეტის სოფელ ქორეთის ჩრდილო-დასავლეთით, დაახლოებით 2 კმ-ზე, მრავალწლოვანი მუხებით გარშემორტყმულ ბორცვზე. ეკლესია დარბაზულია (7,5X5 მ). იგი გვიან შუა საუკუნეებში უნდა იყოს აგებული, მაგრამ XIX საუკუნეში საფუძვლიანად გადაუკეთებიათ. გეგმა წაგრძელებული რომბია. ოთხივე კედლის ცენტრალურ ნაწილებში თითო თაღოვანი სარკმელია გაჭრილი. კარი ორია, ერთი დასავლეთ კედელში, მეორე კი სამხრეთი კედლის დასავლეთ ნაწილში. ორივე კარი ნაოთხალია და შიგნიდან თაღოვანი. ინტერიერში დარბაზის გრძივი კედლები სამი წყვილი პილასტრითაა გაფორმებული, რომელთაგან დასავლეთის კუთხეებისა ორსაფეხურიანია. კამარის საბჯენი თაღები პილასტრების კაპიტელების ზემოთ მოწყობილ იმპოსტებს ეყრდნობა. კედლები შებათქაშებულია. იატაკი ქვის სწორკუთხა ფილებითაა დაგებული, რომლის უმეტესი ნაწილი აყრილია. ექსტერიერი სადა და მარტივია. თვალში საცემია შებათქაშებულ ყრუ კედლებზე კარ-სარკმლის შავი ლაქები. დეკორირებულია მხოლოდ კარების საპირეები, რომელთა მორთულობას ტეხილად შემოყოლებული ლილვები წარმოადგენს. ორივე კარის თავზე ლილვების შეტეხვით წარმოქმნილ სიბრტყეებზე თითო ჯვარია გამოსახული. კიდევ უფრო ზევით ამჟამად უკვე ამოშენებული, თაღების კონტურები იკითხება. ზეძირკველი ერთსაფეხურიანია. სახურავი კრამიტისაა, ეკლესია მოხატულია.  კულტურული მემკვიდრეობის პორტალი, № 8448
თხმორისის წმინდა გიორგის ეკლესია

თხმორისის წმინდა გიორგის ეკლესია — ეკლესია საჩხერის მუნიციპალიტეტის სოფელ გორისის ტერიტორიაზე. აგებულია XIX საუკუნეში. ეკლესია დარბაზულია (16,5×9,5 მ). ნაგებია ყორე ქვით დუღაბზე. დასავლეთიდან მიდგმული აქვს სამსართულიანი სამრეკლო. კუთხეებში გამოყენებულია ნათალი კვადრები. შესასვლელი სამხრეთიდან, ჩრდილოეთიდან და დასავლეთიდან აქვს. სამხრეთ და ჩრდილოეთ კედლებში ორ-ორი, აღმოსავლეთ და დასავლეთ კედლებში კი თითო ფართო და თაღოვანი სარკმელია. კედლები დასრულებულია თაროსებრი ლავგარდნით. გადახურულია კრამიტით. ეკლესიას აღმოსავლეთით ნალისებრი აბსიდი აქვს, რომელიც დარბაზისგან გამოყოფილია სამსაფეხურიანი მხრებით. სივრცე დანაწევრებულია გრძივი, კედლებზე გაკეთებული ორ-ორი წყვილი პილასტრით, რომლებიც ორსაფეხურიანია. ასეთივე პილასტრია დასავლეთ კედლის კიდეებში. კონქი და კამარა ხისგანაა მოწყობილი. იატაკი ქვის ფილებისაა, ამბიონი ერთი საფეხურითაა ამაღლებული. კანკელი რუსულია. ტაძრის მორთულობას შეადგენს სარკმელთა მოჩარჩოება, ჩრდილოეთ და სამხრეთ კართა ლილვები, კაპიტელები, კართა ზემოთ ფრონტონისებური გაფორმება და ჩრდილოეთ კარის თავზე წმ. გიორგის გამოსახულება. ეკლესიაზე დასავლეთიდან მიდგმულია სამსართულიანი სამრეკლო. პირველი სართული კარიბჭის როლს ასრულებს, სამხრეთ კედელში ზედა სართულებზე ამავალი კიბეა ჩართული. მეორე სართულზე დასავლეთ კედელში ერთი სარკმელია გაჭრილი. მესამე სართული ოთხ სვეტზე დაყრდნობილი ფანჩატურია. გადახურულია თუნუქით. სამრეკლოს მორთულობას წარმოადგენს პირველი სართულის ჩრდილოეთი და სამხრეთი კედლების დეკორატიული თაღები და დასავლეთის შესასვლელის სადა ლილვები. თხმორისის წმინდა გიორგის სახელობის ეკლესიას 2018 წლის 17 აპრილს საქართველოს კულტურული მემკვიდრეობის დაცვის ეროვნული სააგენტოს დირექტორის ნიკოლოზ ანთიძის შესაბამისი ბრძანებით კულტურული მემკვიდრეობის უძრავი ძეგლის სტატუსი მიენიჭა. თხმორისის წმ. გიორგის სახელობის ეკლესია  კულტურული მემკვიდრეობის პორტალი, № 8892
Entex Select-A-Game

Entex Select-A-Game — მეორე თაობის პორტატიული ვიდეო თამაშების კონსოლი, წარმოებული კომპანია Entex Industries-ის მიერ 1981 წელს. მისი წარმოება შეწყდა გამოსვლიდან დაახლოებით ერთი წლის შემდეგ. კონსოლის თავდაპირველი ფასი შეადგენდა 54.99 აშშ დოლარს. იგი აღიქვამდა მხოლოდ წითელ და ლურჯ ფერებს. საერთო ჯამში მასზე ხელმისაწვდომი იყო 6 ერთეული თამაში: „Basketball 3“, „Football 4“, „Pinball“, „Baseball 4“ „Pacman 2“ და „Space Invader 2“, (ეს უკანასკნელი კონსოლს მოჰყვებოდა კომპლექტში). შეგიძლიათ იხილოთ მედიაფაილები თემაზე „Entex Select-A-Game“ ვიკისაწყობში. Entex Select-A-Game — Handheld Museum Entex Select-A-Game — The Video Game Kraken ↑ Select-A-Game by Entex. The Video Game Kraken. ციტირების თარიღი: 22 აგვისტო, 2019.
Entex Adventure Vision

Entex Adventure Vision — მეორე თაობის ვიდეო თამაშების კონსოლი, ჩაშენებული მონიტორით, რომელიც გამოსცა კომპანია Entex Industries-მა 1982 წელს. იგი არის ამავე კომპანიის მიერ 1981 წელს გამოშვებული კონსოლის, Entex Select-A-Game-ის მემკვიდრე. სულ შეიქმნა კონსოლის 3 პროტოტიპი. სისტემაზე დამაგრებული იყო ერთი ჯოისტიკი და ოთხ-ოთხი ღილაკი მარცხენა და მარჯვენა მხარეს. მის მთავარ უპირატესობას მასში ჩაშენებული ეკრანი წარმოადგენდა. კონსოლი გამოიყენებდა Intel 8048-ის პროცესორს 733 კილოჰერცით, National Semiconductor-ის ხმის ჩიპს COP411L და 64 ბაიტ ოპერატიულ მეხსიერებას. თამაშები ვრცელდებოდა სათამაშო კარტრიჯების მეშვეობით. საერთო ჯამმში მასზე ხელმისაწვდომი იყო მხოლოდ ოთხი თამაში: „Defender“, „Super Cobra“, „Turtles“ (Pac-Man-ის ანალოგი) და „Space Force“ (Atari-ს „Asteroids“-ის კლონი). სისტემა წარუმატებელი აღმოჩნდა კომერციულად, არსებობის მანძილზე გაიყიდა 50,757 ეგზემპლარი. შედეგად, Entex Industries-მა შეწყვიტა Adventure Vision-ის წარმოება 1984 წელს. შეგიძლიათ იხილოთ მედიაფაილები თემაზე „Entex Adventure Vision“ ვიკისაწყობში. Entex Adventure Vision — Video Game Console Library Entex Adventure Vision დაარქივებული 2020-01-03 საიტზე Wayback Machine. — TheGameConsole.com Entex Adventure Vision — Handheld Games Museum ↑ 1.0 1.1 1.2 1.3 Forster, Winnie (2005). The encyclopedia of consoles, handhelds & home computers 1972 - 2005. GAMEPLAN, გვ. 53. ISBN 3-00-015359-4.  ↑ Adventure Vision ©1982, 2005 — Prototype Information, წაკითხვის თარიღი: 23 აგვისტო, 2019 ↑ Entex Adventure Vision. gamesdatabase.org. ციტირების თარიღი: 23 აგვისტო, 2019. ↑ Entex Adventure Vision. Mini-Arcade.com. დაარქივებულია ორიგინალიდან — 2019-08-22. ციტირების თარიღი: 23 აგვისტო, 2019.
Entex Industries

Entex Industries — სათამაშოებისა და ელექტრონული თამაშების მწარმოებელი ამერიკული კომპანია, დაარსებული კომპტონში, კალიფორნიის შტატში. კომპანია ფუნქციონირებდა 1970-1980-იან წლებში. 1976 წელს შექმნა ვიდეო თამაშების კონსოლი Gameroom Tele-Pong, რომელსაც მოჰყვა Select-A-Game 1981 წელს და Adventure Vision 1982 წელს. ↑ ADVENTURE VISION: A History of Entex and the rarest Tabletop system. Jim Combs, Video Game Trader Magazine, Issue #2, February 2008. დაარქივებულია ორიგინალიდან — 2011-07-17. ციტირების თარიღი: 2009-06-04. ↑ Entex Adventure Vision. Atari Gaming Headquarters. ციტირების თარიღი: 2009-06-04.
ევროპის ლიბერალური ფორუმი

ევროპის ლიბერალური ფორუმი (ინგლ. European Liberal Forum), ან უბრალოდ ELF — ევროპული დონის პოლიტიკური ფონდი, რომელიც დაკავშირებულია ლიბერალებისა და დემოკრატების ალიანსთან. ფონდი დაარსდა 2007 წელს და მისი მიზანი არის ევროპაში მოქმედი ლიბერალური ორგანიზაციების, ფონდებისა და ინსტიტუციების დაახლოება და ერთობლივი დღის წესრიგის შემუშავება. ევროპულ დონეზე მოქმედ სხვა ფონდებთან შედარებით, ELF ყველაზე დამოუკიდებელია. მისი წევრობა ღიაა ყველა ლიბერალური ორგანიზაციისთვის, რომელიც იზიარებს ევროპელი ლიბერალების ფასეულობებს. 2019 წლის სექტემბერში ევროპულ-ქართული ინსტიტუტი ევროპის ლიბერალური ფორუმის აფილირებული წევრი გახდა. ეს არის პირველი შემთხვევა, როდესაც ქართული ორგანიზაცია გახდა ევროპული დონის დიდი სამეულის პოლიტიკური ფონდის წევრი. ELF-ის სამდივნო და დირექტორთა საბჭო შედგება შემდეგი ადამიანებისგან: იურგენ მარტენსი, პრეზიდენტი მარტინა დლაბაჟოვა, ვიცე-პრეზიდენტი ოლე შმიტი, ვიცე-პრეზიდენტი სამდივნოს ხელმძღვანელობს დანიელ კადიკი, აღმასრულებელი დირექტორი. ↑ Financial documentation year 2016. დაარქივებულია ორიგინალიდან — 16 მარტი 2018. ციტირების თარიღი: 16 March 2018. ↑ http://cadmus.eui.eu/bitstream/handle/1814/19156/RSCAS_2011_58.pdf?sequence=1 ↑ EGI ევროპის ლიბერალური ფორუმის წევრი გახდა. დაარქივებულია ორიგინალიდან — 2019-09-21. ციტირების თარიღი: 2019-09-22. ↑ About board დაარქივებული 2016-10-02 საიტზე Wayback Machine. Liberal Forum ↑ About secretariat დაარქივებული 2016-03-22 საიტზე Wayback Machine. Liberal Forum European Liberal Forum
მარია ასუნსიო დე ბრაგანსა

მარია ასუნსიო დე ბრაგანსა (პორტ. Maria Assunção de Braganza; დ. 25 ივნისი, 1805 — გ. 7 იანვარი, 1834) — ბრაგანსის დინასტიის წარმომადგენელი. პორტუგალიის მეფე ჟუან VI-ისა და მისი ცოლის, კარლოტა ხოაკინა ესპანელის უმცროსი ქალიშვილი. იგი გარდაიცვალა მოულოდნელად, 28 წლის ასაკში, გაუთხოვარი და უშვილო. თავდაპირველად იგი დაკრძალეს სანტარემში, ხოლო შემდეგ გადაასვენეს ლისაბონში, ბრაგანსების საგვარეულო აკლდამაში. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 15. de los Ángeles Pérez Samper, María. "Carlota Joaquina de Borbón". Diccionario biográfico España (in Spanish). Real Academia de la Historia.
ანა მარია დე ბრაგანსა

ანა დე ჟესუს მარია დე ბრაგანსა (პორტ. Ana de Jesus Maria de Braganza; დ. 23 ოქტომბერი, 1806 — გ. 22 ივნისი, 1857) — ბრაგანსის დინასტიის წარმომადგენელი. პორტუგალიის მეფე ჟუან VI-ისა და მისი ცოლის, დედოფალ კარლოტა ხოაკინა ესპანელის ნაბოლარა ქალიშვილი. ანა მარია დაიბადა 1806 წლის 23 ოქტომბერს მაფრაში. იგი იყო პორტუგალიის მეფე ჟუან VI-ისა და მისი ცოლის, დედოფალ კარლოტა ხოაკინა ესპანელის ნაბოლარა ასული. როდესაც იგი ორი წლის გახდა, ნაპოლეონის შემოჭრის გამო მისი ოჯახი ბრაზილიაში გაიქცა და იქიდან მხოლოდ 1824 წელს დაბრუნდა. 1827 წლის 5 დეკემბერს, იგი დაქორწინდა ლულეს მარკიზსად და ვალე-დე-რეის გრაფ ნუნო ჟუზე სევერო დე მენდოსა როლიმ დე მურა ბარეტოზე. რამდენიმე წელიწადში მისი ქმარი პორტუგალიის პრემიერ-მინისტრი გახდა. ქორწილი აჟუდას სასახლეში შედგა და დიდი სკანდალიც გამოიწვია, რადგან სამეფო ოჯახის წევრი დაბალი წარმომავლობის მარკიზზე დაქორწინდა. ამის გამო იგი პორტუგალიის ისტორიაში პირველი პრინცესა გახდა, რომლის ქმარიც არ იყო სამეფო წარმომავლობის. ქორწინების მიზეზი პოლიტიკური არ ყოფილა. როგორც ცნობილია, ამის მიზეზი ის იყო, რომ ანა მარია ნუნოსაგან დაფეხმძიმდა, მათი შვილი კი 1827 წელს, ქორწილიდან 22 დღეში დაიბადა. ზემოთ ხსენებული სკანდალური ქორწინება არ ყოფილა დალოცვილი ანას მამის, მეფე ჟუან VI-ის მიერ. აქვე უნდა აღინიშნოს, რომ ანა მარიას არც მშობლები და არც ძმები არ დასწრებიან მის ქორწილს. 1828 წელს პორტუგალიის რეგენტი მისი უფროსი და, ინფანტა იზაბელ მარია გახდა, რომელმაც ანა აღადგინა სამეფო ოჯახში და სამეფო კარზეც დააბრუნა. როგორც აღმოჩნდა, ქორწინება ბედნიერი იყო და იგი ანას დედამ, დედოფალმა კარლოტამ დაგეგმა, რათა თავიდან აეცილებინა ის სირცხვილი, რომელსაც მისი ქალიშვილის მიერ უკანონო ბავშვის გაჩენა გამოიწვევდა. 1831 წელს პორტუგალიაში აბსოლუტიზმი დამყარდა, რის გამოც ანა მარია თავის ქმარ-შვილთან ერთად გაიქცა პორტუგალიიდან და მთელ ევროპაში მოგზაურობდა. მათი ქორწინება 1835 წელს დასრულდა დე-ფაქტო გაყრით. უკანასკნელი წლები ანა მარიამ სწორედ ევროპაში მოგზაურობაში განვლო და გარდაიცვალა 1857 წლის 22 ივნისს რომში, იტალიაში, 50 წლის ასაკში. იგი გადაასვენეს და დაკრძალეს ლისაბონში, ბრაგანსების საგვარეულო აკლდამაში. დონა ანა კარლოტა დე მენდოსა როლიმ დე მურა ბარეტო, შემდგომში გრაფინია დე ლინარესი; დონა მარია დე კარმო დე მენდოსა როლიმ დე მურა ბარეტო, შემდგომში გრაფინია დე ბელმონტი; დონ პედრუ ჟუზე დე მენდოსა როლიმ დე მურა ბარეტო, შემდგომში ჰერცოგი დე ლულე; დონა მარია ამალია დე მენდოსა როლიმ დე მურა ბარეტო; დონ ავგუსტო პედრუ დე მენდოსა როლიმ დე მურა ბარეტო, შემდგომში გრაფი დე აზამბუჟა; Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 15. de los Ángeles Pérez Samper, María. "Carlota Joaquina de Borbón". Diccionario biográfico España (in Spanish). Real Academia de la Historia.
VTech 3D Gamate

VTech 3D Gamate — მეორე თაობის პორტატიული ვიდეო თამაშების კონსოლი, შემუშავებული და გამოცემული კომპანია VTech-ის მიერ 1983 წელს. 3D Gamate არის პირველი სათამაშო კონსოლი, რომელიც გარკვეულწილად მოიცავდა 3D ეფექტებს. მასზე ხელმისაწვდომი იყო მხოლოდ სამი თამაში: „Escape“, „Formula 500“ და „Death Corridor“, რომლებიც მოგივანებით გამოვიდა ProScreen-ზე. VTech 3D Gamate — Handheld Museum VTech 3D Gamate — 3dgamate.tumblr.com ↑ The www.HandheldMuseum.com Forum :: View topic - Vtech 3D Gamate (1983). ციტირების თარიღი: 11 თებერვალი, 2019. ↑ 3D GAMATE. ციტირების თარიღი: 11 თებერვალი, 2019.